“நெடு நெடுன்னு தடத்துல போகுதுன்னு நெனச்சானாம்; அது வழு வழுன்னு ஆத்துல போச்சாமா” இதை யாராச்சும் சொல்லிக் கேட்டிருக்கிறீர்களா? கேட்டிருக்காவிட்டாலும் பிரச்சினையில்லை. இப்பொழுது கேட்டாகிவிட்டது. நாம் எதையோ நினைத்துக் கொண்டிருக்க வேறு என்னவோ நடந்து கொண்டிருக்கிறது என்பதைத்தான் நெடு நெடு வழு வழு என்று இரட்டைக் கிளவி, அடுக்குத் தொடரில் அந்தக் காலத்தில் சொல்லி வைத்திருக்கிறார்கள்.